Alexander Episcopus servus servorum Dei, venerabilibus fratribus .. Bituricensi,  ... Bisuntino Archiepiscopis,  J. Pictavensi Episcopo Apostolicæ Sedis Legato,  aliis Episcopis in quorum Episcopatibus Ecclesiæ  possessiones monasterii Trenorchiensis consistunt, salutem  apostolicam benedictionem. Cùm dilecti filii nostri Abbas  fratres Trenorchienses à parrochianis vestris multa se asserant gravamina sustinere, decet nos pastoralem sollicitudinem gerere, nè pro negligentiâ vestrâ bona prædictorum fratrum exponantur direptionibus malignorum. Indè est quòd discretioni vestræ per Apostolica scripta mandamus atque præcipimus, quatinùs si quando adversùs parrochianos vestros eorumdem fratrum quærimoniam recipitis, malefactores eorum ad procurandam satisfactionem congruam de commissis, vel ad justitiam exhibendam, sine dilatione frustratoria moneatis,  per excommunicationis sententiam compellatis. Ita mandatum nostrum efficaciter exequamini, quòd nec vos possitis de negligentiâ reprehendi, nec eidem fratres cogantur ad nos meritò laborare. Datum Laterani III. Idus Martii. In plumbo, ALEXANDER Papa III. Il y a de semblables Brefs adressés aux Archevêques de Vienne,  de Lyon,  à leurs suffragans.